**14.07.2025**

**Comunicat de presă**

**Proba scrisă din cadrul concursului național de ocupare a posturilor/ catedrelor didactice vacante/ rezervate din învățământul preuniversitar (titularizare) se va desfășura miercuri, 15 iulie 2025**

**MARȚI, 15 iulie 2025, se va desfășura proba scrisă din cadrul concursului național de ocupare a posturilor/ catedrelor didactice vacante/rezervate din unitățile de învățământ preuniversitar sesiunea 2025. În județul Cluj, proba scrisă se organizează pentru 66 de discipline, în 6 centre de concurs, după cum urmează:**

**CENTRUL DE CONCURS NR. 1\_ ŞCOALA GIMNAZIALĂ ”IULIU HAȚIEGANU” CLUJ-NAPOCA, Str. Grigore Alexandrescu, Nr. 16, CLUJ-NAPOCA/ pentru disciplinele: învăţământ primar**\_**învăţători** (linia română/linia maghiară /linia germane/ linia rromani).

**CENTRUL DE CONCURS NR. 2\_ LICEUL TEORETIC ”ONISIFOR GHIBU” CLUJ-NAPOCA, str. lexandru Vlahuta, nr.12-14, CLUJ-NAPOCA/ pentru disciplinele: învăţământ preşcolar**\_**educatoare** (linia română/linia maghiară/linia germană /linia rromani), **învăţământ antepreşcolar\_educator-puericultor.**

**CENTRUL DE CONCURS NR. 3\_COLEGIUL TEHNIC “ANA ASLAN” CLUJ-NAPOCA Str., Decebal, nr. 41, CLUJ-NAPOCA / pentru disciplinele: învățământ special\_** EDUCATOARE/EDUCATOR; INSTITUTOR PENTRU INVATAMANTUL SPECIAL PRESCOLAR; PROFESOR PENTRU EDUCATIE TIMPURIE IN INVATAMANTUL SPECIAL PRESCOLAR, PROFESOR DE PSIHOPEDAGOGIE SPECIALA, INVATATOR-EDUCATOR/INSTITUTOR-EDUCATOR/PROFESOR-EDUCATOR PENTRU INVATAMANTUL SPECIAL PRIMAR PROFESOR ITINERANT SI DE SPRIJIN, PROFESOR PSIHOPEDAGOG, **PROFESOR - CONSILIER SCOLAR, PROFESOR LOGOPED.**

**CENTRUL DE CONCURS NR. 4\_COLEGIUL DE SERVICII ÎN TURISM “NAPOCA” CLUJ-NAPOCA Str. Taberei Nr. 3 CLUJ-NAPOCA/ pentru disciplinele: informatică/tehnologia informaţiei şi a comunicaţiilor, fizică, chimie, biologie, disciplinele tehnologice (toate specializările:** mecanică, electrotehnică, electromecanică, electronică şi automatizări, telecomunicaţii, textile/tricotaje și confecții textile, finisaj textile, construcţii şi lucrări publice/construcții, instalaţii pentru construcţii, chimie industrial, protecţia mediului, industrie alimentară, agricultură/horticultură, zootehnie, prelucrarea lemnului, economie, educaţie antreprenorială, economie aplicată, economic, administrativ comerţ şi sevicii, economic, administrativ, poştă, alimentaţie publică şi turism, transporturi rutiere, media poligrafie/tehnici poligrafice, estetică şi îngrijirea corpului omenesc, educaţie tehnologică, alimentaţie publică/ alimentaţie publică), **pregătire şi instruire practică( toate specializările)**, **activităţi de pre-profesionalizare,** **cercurile din domeniul tehnico-ştiinţific de la Palatul şi cluburile copiilor.**

**CENTRUL DE CONCURS NR. 5\_ȘCOALA GIMNAZIALĂ ”AL. VAIDA VOEVOD”, Str. Oltului, Nr. 83, CLUJ-NAPOCA/ pentru disciplinele: limba română, geografie, istorie, filosofie, logică, argumentare și comunicare, gândire critică și drepturile copilului - educație interculturală - educație pentru cetățenie democratică - educație financiară - studii sociale, psihologie, arte (** Arte plastice/vizuale-artistice - toate specializările), educaţie muzical-artistică, educaţie muzicală specializată (toate specializările), arta actorului/teatru, coregrafie, **religii/discipline teologice de specialitate(toate cultele)**.

**CENTRUL DE CONCURS NR. 6\_ ŞCOALA GIMNAZIALĂ ”ION AGÂRBICEANU” CLUJ-NAPOCA, Str. Grădinarilor, Nr.1, CLUJ-NAPOCA/ pentru disciplinele:** limba latină, limba maghiară-maternă, limba engleză, limba franceză, limba germană, limba germană-maternă, limba italiană, limba rromani- maternă, limba spaniolă, **matematică,** **educaţie fizic**ă **şi sport, pregătire sportivă de specialitate (toate specializările), kinetoterapie.**

**În județul Cluj, numărul posturilor scoase la concursul național de ocupare a posturilor/ catedrelor didactice vacante/rezervate din unităţile de învăţământ preuniversitar, în sesiunea 2025, este de 2.099, dintre care, 229 de posturi sunt pentru angajare în învățământ pe durată nederminată.**

**Pentru susținerea probei scrise, în județul Cluj, s-au înscris 2.222 de candidați, dintre care 493 candidați sunt din promoția curentă.**

Disciplinele de concurs cu cel mai mare număr de candidați înscriși sunt: învățământ preșcolar în limba română (392 candidați), învățământ primar în limba română (319 candidați), psihopedagogie/ consiliere psihopedagogică (233 candidați), educație fizică și sport (196 candidați), limba și literatura română (105 candidați), limba și literatura engleză/franceză/germane/italiană (156 candidați).

**Proba scrisă va începe la ora 9:00. Candidații vor fi prezenți în sala de concurs cel mai târziu la ora 8:00. Durata de redactare a lucrărilor scrise este de 4 (patru) ore, de la primirea subiectelor,** cu posibilitatea prelungirii cu 1-2 ore pentru candidații cu cerințe educaționale speciale.

Comisia județeană de organizare și desfășurare a concursului a dispus asigurarea condițiilor de egalizare a șanselor pentru candidații cu deficiențe, prin adaptarea procedurilor de redactare a lucrărilor la subiectele de concurs, în funcție de particularitățile individuale și specifice deficienței respective, pentru un număr de 9 candidați.

Subiectele, traducerea acestora în limbile minorităților naționale, precum și baremele de evaluare sunt asigurate de către **Centrul Național pentru Curriculum și Evaluare** și vor fi publicate, la data de 15 iulie 2025, pe site-ul [www.subiecte.edu.ro](http://www.subiecte.edu.ro), după susținerea probei scrise.

Primele rezultate la proba scrisă vor fi afișate în data de 22 iulie 2025, la sediul Inspectoratului Școlar Județean Cluj, dar și pe site-ul [http://titularizare.edu.ro](http://titularizare.edu.ro/).

Contestațiile se depun în scris la sediul Inspectoratului Școlar Județean Cluj sau se transmit prin poștă electronică (scanat) la adresa de e-mail: [contact@isjcj.ro](mailto:contact@isjcj.ro) , în zilele de 22 iulie 2025, după afișarea rezultatelor, până la ora 21:00, respectiv în data de 23 iulie 2025, până la ora 12:00.

Rezultatele finale se vor afișa la sediul Inspectoratului Școlar Județean Cluj și pe site-ul <http://titularizare.edu.ro>, în data de 30 iulie 2025.

Pentru angajarea pe durată nedeterminată (titularizare) candidații trebuie să obțină la proba scrisă minimum nota 7,00 (șapte), iar pentru angajarea pe durată determinată (suplinire), minimum nota 5,00 (cinci).

Repartizarea candidaților pe posturi, în ordinea descrescătoare a notelor obținute la proba scrisă, se realizează în ședințe publice, organizate de către Inspectoratul Școlar Județean Cluj, în perioada 31 iulie – 30 august 2025.

**Toate informațiile, precum și calendarul complet al mobilității personalului didactic din învățământul preuniversitar, sunt disponibile și pe site-ul Inspectoratului Școlar Județean Cluj\_** [**https://www.isjcj.ro/resurse-umane/mobilitate-personal/**](https://www.isjcj.ro/resurse-umane/mobilitate-personal/)**.**

**COMUNICARE INSTITUȚIONALĂ, I.Ș.J. CLUJ**